পরিত্যক্ত কৌটো ঘিরে আতঙ্ক ছড়াল মেট্রোয়। শনিবার সকালে রবীন্দ্র সদন স্টেশনে একটি লাল রঙের কৌটো পড়ে থাকতে দেখা যায়। তার পরেই ওই কৌটো ঘিরে বোমাতঙ্ক ছড়ায় যাত্রীদের মধ্যে।

এই বিষয়ে অন্যান্য খবর

স্ক্রিন ঢেকেছে বিজ্ঞাপনে, মেট্রোয় এখন টোকেনের দাম দেখা ভার
ফেসবুক লাইভে মেট্রোয় যুগল নিগ্রহের ‘কল্পিত’ অপরাধী, উগরোলেন ক্ষোভ


ঘটনাস্থলে যায় ভবানীপুর থানার পুলিশ ও কলকাতা পুলিশের বম্ব স্কোয়াড। নিয়ে আসা হয়  দু’টি পুলিশ কুকুরও। 
পরে কৌটো টি উদ্ধার করে নিয়ে যাওয়া হয়। তবে কৌটোর মধ্যে আদৌ কোনও বিস্ফোরক পাওয়া গিয়েছে কি না, তা এখনও স্পষ্ট নয়। 
বোমাতঙ্ক ঘিরে মেট্রো চলাচল বিঘ্নিত হয়নি বলে জানা গিয়েছে। সময়মতোই মেট্রো চলাচল করছে বলে দাবি করেছে মেট্রো কর্তৃপক্ষ। তবে ব্যস্ততম সময়ে মেট্রোয় বোমাতঙ্ক ছড়ায় দুর্ভোগে পড়েন যাত্রীরা।
প্রসঙ্গত, আর আগেও ২০১৫ সালে এই স্টেশনে বোমাতঙ্ক ছড়িয়েছিল ।